Juuni 2011

Juuni 2011, kroonika 2011. aasta juuni algas kolmapäeval ja lõppes 30 ööpäeva pärast neljapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Ameerika Ühendriikides Floridas Kennedy Kosmosekeskuses maandus oma viimase reisi teinud kosmosesüstik Endeavour. Brasiilia keskkonnaamet andis lõpliku heakskiidu ägedat vastuseisu tekitava Belo Monte paisu rajamisele Amazonase lisajõele Xingule. Jeemeni pealinnas Şan‘ā's hukkus valitsusvägede ja mässuliste vahelises tulevahetuses vähemalt 40 inimest. Soomes peetud Rahvusliku Koonderakonna esimehe Jyrki Kataineni juhitud koalitsioonikõnelused lõppesid ebaõnnestunult, sest Soome Sotsiaaldemokraatlik Partei ja Vasakliit lahkusid kõnelustelt erimeelsuste tõttu majandusküsimustes. Tšiili rannikut tabas 6,3-magnituudine maavärin, mille epitsenter oli Concepciónist 696 kilomeetri kaugusel kirdes ja hüpotsenter 15 kilomeetri sügavusel. Valgevene ametiisikud teatasid, et riik taotleb kriisiolukorra leevendamiseks Rahvusvaheliselt Valuutafondilt kuni 8 miljardi USA dollari suurust laenu. Eestit külastas Ungari välisminister János Martonyi. Tallinna Tehnikaülikool avas renoveeritud keemiahoone. Estonian Airi nõukogu nimetas ettevõtte presidendi ja juhatuse esimehe ametisse Tero Taskila. Ameerika Ühendriikide ärimees Mitt Romney teatas, et kandideerib Vabariikliku Partei presidendikandidaadiks. Afganistani ja Pakistani piiril toimunud kokkupõrkes Pakistani sõjaväelaste ja Ţālebāni mässuliste vahel sai surma vähemalt 68 inimest. Lätis toimusid presidendivalimised. Seim valis presidendiks Andris Bērziņši, kes astub ametisse 8. juulil. Suurbritannia Kuninglik Kunstiakadeemia nimetas vahistatud hiina teisitimõtleja kunstnik Ai Weiwei akadeemia auliikmeks. Tšiili ametiisikud teatasid, et alustatakse uurimist 1973. aastal surnud luuletaja Pablo Neruda surma põhjuse väljaselgitamiseks. Vahemerel Tuneesiale kuuluva Qarqanah' saare rannikust umbes 20 kilomeetri kaugusel jäi laevarikke tagajärjel kadunuks 200–270 Põhja-Aafrikast Euroopasse teel olnud põgenikku. Venemaa kehtestas kolibakteri tüve EHEC levikuga seoses impordikeelu Euroopa Liidu värsketele köögiviljadele. Euroopa Komisjon nõudis keelu viivitamatut tühistamist. Eestis alustas kahepäevast visiiti Monaco vürst Albert II. Harju maakohus kuulutas välja Eesti Entsüklopeediakirjastuse pankroti. Ajakirjade Kirjastus, Presshouse, Ühinenud Ajakirjad ja Forma Media asutasid mittetulundusühingu Eesti Ajakirjade Liit, mis ühendab 42 ajakirja. Tallinna linnavolikogu kiitis heaks detailplaneeringu, mis näeb ette elurajooni rajamise senise Tallinna Hipodroomi alale. Ameerika Ühendriikide president Barack Obama teatas, et riik müüb oma 6,6-protsendise osaluse Chrysleris Fiatile, kes omandab sellega ettevõttes enamuse. Jeemeni pealinnas Şan‘ā's valitsusvastaste mässuliste presidendipaleele tehtud pommirünnakus hukkus vähemalt viis inimest ning teiste seas president ‘Alī ‘Abdullāh Sāliḩ ja peaminister ‘Alī Muḩammad Mujūr said kergeid vigastusi. Saksamaal Kielis algas kahenädalane Läänemere-äärsete riikide ja Ameerika Ühendriikide mereväeõppus BALTOPS 2011, kus osaleb ka Eesti miinijahtija Ugandi. Eesti Rahvusringhääling andis üle Valdo Pandi nimelise ajakirjanduspreemia, mille pälvis Raadio 4 ajakirjanik Ivan Makarov. Eesti sotsiaalminister Hanno Pevkur andis Microsoft Eestile üle aasta pere- ja töötajasõbralikema ettevõtte auhinna. Tšiilis hakkas purskama Puyehue vulkaan. Makedoonias toimusid ennetähtaegsed parlamendivalimised. Peruus peeti presidendivalimiste teine voor, kus olid vastamisi 10. aprillil peetud esimeses voorus enim hääli saanud Ollanta Humala ja Keiko Fujimori. Presidendiks valiti Ollanta Humala, kes sai 51,34 protsenti häältest. Ta astub ametisse 28. juulil. Portugalis toimusid ennetähtaegsed parlamendivalimised. Valimised võitis Sotsiaaldemokraatlik Partei, kes sai 230-kohalises parlamendis 105 kohta. Tšiilis hakkas purskama Puyehue vulkaan. Indoneesias Banjarmasini linna lähedal toimunud laevaõnnetuses uppus vähemalt 22 inimest. USA ametiisikud teatasid, et 3. juunil Şan‘ā's pommirünnakus kannatada saanud ja Saudi Araabias ravil viibiv Jeemeni president ‘Alī ‘Abdullāh Sāliḩ sai tugevaid põletushaavu ning muid raskeid vigastusi. Norra pealinnas Oslos kohtunud Norra välisminister Jonas Gahr Støre ja Venemaa välisminister Sergei Lavrov kinnitasid lõpliku kokkuleppe Barentsi mere vaidlusalase piirkonna jagamiseks kahe riigi vahel. Saksamaa liidukantsler Angela Merkel alustas ametlikku visiiti Ameerika Ühendriikides. See on esimene Saksamaa liidukantsleri või riigipea visiit USAsse ligi 20 aasta jooksul. Eestit külastas Rootsi peaminister Fredrik Reinfeldt. Slovakkias hukkus Mustamäe Humanitaargümnaasiumi õpetaja. Andorra tunnustas Kosovo iseseisvust. Kasahstanist Bajkongõri kosmodroomilt startis Venemaa kosmoselaev Sojuz TMA-02M, mis viib Rahvusvahelisse Kosmosejaama vene, USA ja jaapani kosmonaudi. Tuneesia juulis toimuma pidanud põhiseadusliku kogu valimised lükati edasi 23. oktoobrile. Eesti president Toomas Hendrik Ilves andis Vabariigi Presidendi Kultuurirahastu noore kultuuritegelase preemia üle dirigent Risto Joostile ning eripreemia kirjanikule ja tõlkijale Igor Kotjuhile. tegevust alustas telekanal Kanal 12. Venemaal Nižni Novgorodis algas Venemaa ja Euroopa Liidu tippkohtumine. Venemaa president Dmitri Medvedev allkirjastas Riigiduumas vastu võetud ja Föderatsiooninõukogu kinnitatud föderaalse seaduse ajaarvamisest, millega kehtestatakse suveaeg kogu aastaks. Venemaa ametiisikud teatasid, et Venemaa vähendas poole võrra Valgevenele tarnitava elektrienergia kogust, sest Valgevene on elektri eest umbes 37 miljonit eurot võlgu. Eesti valitsus andis Tallinnale jalgrattatee rajamiseks tasuta maad. Lääneriigid esitasid ÜRO julgeolekunõukogule Süüria-resolutsiooni. Euroopa Komisjoni president José Manuel Durão Barroso teatas, et liitumiskõnelused Horvaatiaga lõpetati edukalt ning see võimaldab Horvaatial liituda Euroopa Liiduga 1. juulil 2013. Saksamaa ametiisikud kinnitasid, et ulatusliku haiguspuhangu põhjustanud kolibakter EHEC on pärit Saksamaal toodetud idudest. Somaalia siseminister Cabdishakuur Shiikh Xassan hukkus oma kodus Muqdishos oma naissugulase korraldatud enesetapurünnakus. Venemaal Nižni Novgorodis toimunud tippkohtumisel Euroopa Liidu riikide esindajatega lubas Venemaa Euroopa köögiviljale kehtestatud impordikeelu kaotada. Moskvas tapeti Venemaa erupolkovnik, tšetšeeni tütarlapse tapmise eest vangis istunud Juri Budanov. Colombia kirdeosas Casanare departemangus kukkus La Salina linnast õhku tõustes alla politseikopter, mille pardal hukkus vähemalt kaheksa inimest. Rakveres peeti teist punklaulupidu. Eritrea idaosa tabas mitu 4–5-magnituudist maavärinat. Lõuna-Aafrika Vabariigis Johannesburgis kohtunud Lõuna-Aafrika Arenguühenduse, Ida-Aafrika Ühenduse ja Ida- ja Lõuna-Aafrika Ühisturu liidrid sõlmisid leppe 26 riiki hõlmava vabakaubanduspiirkonna loomiseks. Itaalias algas kahepäevane referendum, kus küsitakse rahva arvamust muu hulgas Silvio Berlusconi valitsuse ettepaneku kohta võtta hiljemalt 2014. aastal taas kasutusele tuumaenergia. Türgis toimusid parlamendivalimised. Valimised võitis peaministri Recep Tayyip Erdoğani juhitav Õigluse ja Arengu Partei, mis sai ligi 50 protsendiga häältest parlamendi 550 kohast 326. Isamaa ja Res Publica Liidu volikogu nimetas erakonna peasekretäriks riigikogu liikme ja endise Põlva maavanema Priit Sibula. Pärnus peetud Reformierakonna üldkogu valis erakonna esimeheks tagasi Andrus Ansipi; erakonna volikogu esimeheks Rain Rosimannuse asemele valiti Kristen Michal. Jõgeval toimus esimene naiste tantsupidu. Eritreas hakkas purskama Nabro vulkaan. Itaalias lõppenud referendumil ei toetanud rahvas tuumaenergia kasutuselevõttu, veevarustuse erastamist ega ministritele kohtumõistmise puutumatuse andmist. Liibanonis astus ametisse peaminister Najīb Mīqātī valitsus. Pakistanis Hõimualadel lasid mässulised õhku seitse NATO kütuseveokit. Poola ja Ameerika Ühendriigid sõlmisid leppe, millega Poola saab väljaõppeks hävituslennukid F-16 ja transpordilennukid C-130 Hercules ning alates 2013. aastast on püsivalt kohal ka USA väljaõpet teostavad sõjaväelased. Uus-Meremaa Christchurchi linna tabas mitu maavärinat, millest tugevaim oli 6-magnituudine. Maavärinad tekitasid purustusi ja katkestasid elektrivarustuse, kümmekond inimest sai vigastada. Eesti peaminister Andrus Ansip viibis töövisiidil Poolas Gdańskis, kus kohtus Poola peaministri Donald Tuskiga. Eesti suursaadik Montenegros Tiina Intelmann andis Montenegro presidendile Filip Vujanovićile üle oma volikirja. Eestis hakati registreerima täpitähtedega domeeninimesid. Tallinnas Mustamäe tehnopargis puhkes tulekahju OÜ Forterstari lõhkeainelaos, kus plahvatasid lõhkeainepaketid. Bosnia ja Hertsegoviina presidentuur esitas peaministri kandidaadiks Slavo Kukići. Indoneesia saarestikus leidis aset kolm maavärinat tugevusega 5,5–6,9 magnituudi. Soomes Põhja-Pohjanmaa maakonnas registreeriti 1,9-magnituudine maavärin. Portugali president Aníbal Cavaco Silva nimetas peaministri kandidaadiks 5. juunil peetud parlamendivalimised võitnud Sotsiaaldemokraatliku Partei esimehe Pedro Passos Coelho. Eestis oli nähtav täielik kuuvarjutus. Al-Qā‘idah uueks liidriks Usāmah ibn Lādini asemele valiti Ayman az̧-Z̧awāhirī. Paapua Uus-Guinea rannikut tabas 6,6-magnituudine maavärin, mille epitsenter oli Uus-Britannia ranniku lähedal. Tšehhis toimus üleriigiline transporditöötajate streik, millega protestiti eelarvekärbete vastu. Vanuatu ülemkohus tühistas 2. detsembril 2010 parlamendis toimunud valimiste tulemuse, millega sai peaministriks Sato Kilman, ning nimetas peaministri kohusetäitjaks Edward Natapei. Lätis Salatsis kohtusid Eesti president Toomas Hendrik Ilves ja Läti president Valdis Zatlers. Eesti president Toomas Hendrik Ilves andis kaitseväe juhatajale kindralleitnant Ants Laaneotsale kindrali auastme ning kaitseväe peastaabi ülemale kolonel Riho Terrasele brigaadikindrali auastme. Estonian Business School teatas, et kool avab sügisel filiaali Helsingis. Jaapani valitsus teatas, et kasvavate sotsiaalkulutuste katmiseks tõstetakse käibemaksumäär riigis järgmise nelja aasta jooksul kahekordseks. Maroko kuningas Mohammed VI avalikustas uue põhiseaduse projekti, mis näeb ette muu hulgas kuninga volituste vähendamist, ning teatas, et 1. juulil toimub selle üle rahvahääletus. Rootsi Keskpartei esimees ja majandusminister Maud Olofsson teatas, et lahkub septembris toimuval parteikongressil partei esimehe ametist. ÜRO Julgeolekunõukogu esitas ÜRO peasekretäri Ban Ki-mooni kandidatuuri ka uueks viieaastaseks ametiajaks, mis algab 2012. aasta alguses. Eesti president Toomas Hendrik Ilves kohtus Tartus Leedu presidendi Dalia Grybauskaitėga. Afganistani president Ḩāmid Karzay teatas, et Ameerika Ühendriigid peavad Ţālebāniga rahukõnelusi. Soomes peetud Koonderakonna esimehe Jyrki Kataise juhitud koalitsioonikõnelustel jõudsid kuus erakonda kokkuleppele valitsuse moodustamises. Eesti Keskerakonna volikogu kinnitas Indrek Tarandi oma presidendikandidaadiks augustis riigikogus toimuvatel valimistel. Alatskivi lossis avati Eduard Tubina muuseum. Erakond Eestimaa Rohelised otsustas üldkogul valida edaspidi eestkõnelejate asemel erakonda juhtima esimees. Somaalia peaminister Maxamed Cabdullaahi Maxamed astus tagasi. Peaministri kohusetäitjaks sai Cabdiweli Maxamed Cali. Eesti kaitseminister Mart Laar kohtus Afganistani pealinnas Kabulis Afganistani kaitseministri ‘Abd ar-Raḩīm Wardagiga. Etioopias Addis Abebas Lõuna-Aafrika Vabariigi endise presidendi Thabo Mbeki vahendusel peetud rahukõnelustel sõlmisid Põhja- ja Lõuna-Sudaan kokkuleppe, millega tuuakse väed ära vaidlusalasest piiriäärsest Abyei piirkonnast ja lubatakse piirkonda Etioopia rahuvalvajad. Internetiaadresse haldav organisatsioon ICANN kiitis heaks ettevõtete tippdomeenide kasutuselevõtu. Tšiili põhjaosas vasekaevanduste piirkonnas leidis aset 6,6-magnituudine maavärin, mille epitsenter oli umbes 90 km kaugusel Calama linnast. Tuneesia kohus mõistis tagaselja riigi endisele presidendile Zayn al-‘Ābidīn bin ‘Alīle ja tema abikaasale varguse ja vara ebaseadusliku omamise eest 35-aastase vanglakaristuse ja 46 miljoni euro suuruse rahatrahvi. Ukraina pealinnas Kiievis kohtunud Hiina president Hu Jintao ja Ukraina president Viktor Janukovõtš sõlmisid 3,5 miljardi USA dollari väärtuses koostööleppeid muu hulgas tööstuse, energeetika, infrastruktuuri ja põllumajanduse valdkonnas. Vanuatu valitsusjuht Edward Natapei teatas, et tühistab oma eelkäija Sato Kilmani otsuse Abhaasia iseseisvuse tunnustamise kohta. RusAiri lend 9605: Venemaal Petroskoi lennuvälja lähedal hukkus lennufirma Rusair Moskvast saabunud maanteele hädamaandumisel süttinud reisilennuki Tupolev Tu-134 pardal vähemalt 45 inimest. Ameerika Ühendriikide Senat kinnitas Leon Panetta kaitseministriks. Ta astub ametisse 1. juulil 2011. Haiti parlament lükkas tagasi president Michel Martelly esitatud peaministrikandidaadi Daniel Gérard Rouzier'. Iraagis Ad-Dīwānīyah's hukkus autopommi plahvatuse tagajärjel vähemalt 20 inimest. ÜRO peaassamblee valis Ban Ki-mooni ÜRO peasekretäriks uueks viieaastaseks ametiajaks, mis algab 1. jaanuaril 2012. Eesti välisminister Urmas Paet alustas visiiti Liibanonis, et arutada Liibanoni uue valitsusega seitsme röövitud eestlase vabastamist. Eesti Suusaliit valis Toomas Savi asemele liidu presidendiks Sandor Liive. Ameerika Ühendriikide president Barack Obama teatas, et Afganistanist tuuakse aasta jooksul välja kolmandik seal viibivast USA väekoosseisust ehk 33 000 sõjaväelast. Soomes astus ametisse Jyrki Kataineni valitsus. Jaapani Honshū saare rannikut tabas 6,7-magnituudine maavärin, mille epitsenter oli 136 km kaugusel Hachinohest kagus. Somaalia president Shariif Shiikh Axmed nimetas Cabdiweli Maxamed Cali Somaalia peaministriks. Ameerika Ühendriikide Alaska rannikut ja Aleuudi saari tabas 7,4-magnituudine maavärin, mille epitsenter oli umbes 1000 km kaugusel Alaska rannikust umbes 170 km kaugusel Foxi saarestikku kuuluvast Atka saarest. Brüsselis Euroopa Ülemkogul koos olnud Euroopa Liidu liikmesriikide liidrid kinnitasid Itaalia keskpanga juhi Mario Draghi Euroopa Keskpanga uueks presidendiks. Tema kaheksa-aastane ametiaeg algab 1. novembril 2011. Euroopa Ülemkogu andis heakskiidu Horvaatia liitumisele Euroopa Liiduga 1. juulil 2013. Taani parlament kiitis heaks seaduse, millega saadetakse edaspidi riigist välja välismaalased, kellele on mõistetud vanglakaristus. Ukrainas algas kohtumõistmine endise peaministri Julija Tõmošenko üle. Teda süüdistatakse võimu kuritarvitamises. Afganistani idaosas Lowgari provintsis hukkus haiglale tehtud suitsiidirünnakus 38 inimest. Venemaal Kaasanis Venemaa vahendusel peetud Mägi-Karabahhi konflikti teemalised rahukõnelused Aserbaidžaani presidendi İlham Əliyev ja Armeenia presidendi Serž Sargsjani vahel lõppesid tulemusteta. Venemaa miljardär Mihhail Prohhorov valiti partei Pravoje Delo esimeheks. Hiinas Qinghai provintsis Tiibeti mägismaal leidis aset 5,3-magnituudine maavärin, mille epitsenter oli Yushu piirkonnas. Nigeeria kirdeosas Maiduguris hukkus välikohvikus toimunud kolme pommiplahvatuse tagajärjel vähemalt 25 inimest. Prantsusmaa Alpides Hautes-Alpesi departemangus leidsid matkajad üle 2700 meetri kõrguse Neige Cordier' tipust kuue mägironija surnukehad. Roomas ÜRO Toidu- ja Põllumajandusorganisatsiooni peakorteris valiti organisatsiooni uueks peadirektoriks Brasiilia päritolu José Graziano da Silva. Ameerika Ühendriikide Kongressi liige ja Tea Party liikumise aktivist Michele Bachmann teatas oma kandideerimisest Vabariikliku Partei presidendikandidaadiks. Iraani ametiisikud teatasid, et riik kavatseb saata juulis kosmosse ahvi. Island alustas kõnelusi Euroopa Liiduga ühinemiseks. Rahvusvaheline Kriminaalkohus andis välja Liibüa liidri Mu‘ammar al-Qadhdhāfī vahistamiskäsu. Teda süüdistatakse inimsusvastastes kuritegudes. Soome põhjaosa tabas 2,4-magnituudine maavärin, mille epitsenter oli Kuusamos. Eestit külastas Soome uus peaminister Jyrki Katainen. Euroopa 2016. aasta kultuuripealinnadeks valiti Donostia ja Wrocław. Prantsusmaa opositsioonilise Sotsialistliku Partei liider Martine Aubry teatas, et kandideerib 2012. aastal peetavatel presidendivalimistel. Rahvusvahelise Kosmosejaama meeskond evakueeriti Venemaa kosmosemoodulisse Sojuz, sest jaama ähvardas kokkupõrge kosmoseprügiga, mis aga möödus umbes 250 meetri kauguselt. Rahvusvahelise Valuutafondi direktorite nõukogu valis fondi tegevdirektoriks Prantsusmaa rahandusministri Christine Lagarde'i. Sudaani Rahvusvahelise Kriminaalkohtu poolt tagaotsitav president ‘Umar Ḩasan Aḩmad al-Bashīr alustas visiiti Hiinas, et kohtuda muu hulgas Hiina presidendi Hu Jintaoga. Taiwan tühistas Hiina turistidele kehtinud keelu, mis lubas neid riiki vaid turismigruppide koosseisus. Kreeka parlament kiitis heaks viieaastase kärpekava, mis oli Euroopa Liidu ja IMFi abi saamise tingimus. Uganda lääneosas Masindi piirkonnas hukkus algkooli tabanud pikselöögi tagajärjel 19 õpilast ja nende õpetaja. Venemaa katkestas elektrienergia tarnimise Valgevenele, kes on energia eest umbes 43 miljardit USA dollarit võlgu. Eesti president Toomas Hendrik Ilves võttis vastu Hispaania suursaadiku Álvaro de la Riva Guzmán de Frutose, Hondurase suursaadiku Hernán Antonio Bermúdez Aguilari, Uus-Meremaa suursaadiku Peter Howard Rideri ja Malaisia suursaadiku Cheah Choong Kiti volikirjad. Eesti Energia pani nurgakivi Painküla koostootmisjaamale Weroli tehaste juures. Ameerika Ühendriikide riigisekretär Hillary Clinton viibis visiidil Ungari pealinnas Budapestis. Ameerika Ühendriikide Senat kinnitas kindral David Petraeuse Luure Keskagentuuri peadirektoriks. Hiinas avati ülikiirrongiliin Pekingi ja Shanghai vahel. Jaapani keskosas Nagano prefektuuris leidis aset 5,4-magnituudine maavärin, mille epitsenter asus Tōkyōst umbes 200 km kaugusel. Vähemalt seitse inimest sai vigastada. Saksamaa Liidupäev kiitis heaks tuumaenergiast loobumise 2022. aastaks. Eesti vandeadvokaat Viktor Kaasik, keda kahtlustatakse pistise andmises Tallinna linnaplaneerimise ameti juhatajale Toomas Õispuule, esitas avalduse advokatuurist lahkumiseks. Tartu linnavolikogu valis esimeheks Isamaa ja Res Publica Liitu kuuluva Mihhail Lotmani.